34 C. PLINII HIST. NAT. LIB. VI. 



minatio, ad Caspias portas tendere dicebatur : quum 



peteret illas, quae per Iberiam in Sarmatas tendunt, vix 



ullo propter adpositos montes aditu ad Caspium mare. 



Sunt autem aliae, Caspiis gentibus junctae : quod di- 



gnosci non potest , nisi coraitatu rerum Alexandri Ma- 



gni. 



Adiabene. 



XVI. Namque Persarum rgna, quae nunc Partho- 

 rum intelligimus , inter duo maria, Persicum et Hyrca- 

 nium Caucasiis jugis adtolluntur. Utrimque per devexa 

 laterum Armeni majori, a frontis parte, quae vergit in 

 Commagenen, Sophene (ut diximus) copulatur, eique 

 Adiabene Assyriorum initium : cujus pars est Arbelitis ? 

 ubi Darium Alexander debellavit, proxima Syriae. To- 

 tam eam Macedones Mygdoniam cognominaverunt , a 

 similitudine. Oppida : Alexandria, item Antiochia, quam 

 Nisibin vocant. Abest ab Artaxatis dccl m passuum. Fuit 

 et Ninus imposita Tigri , ad solis occasum spectans , 

 quondam clarissima. Reliqua vero fronte , qua tendit ad 

 Caspium mare, Atropatene, ab Armeniae Otene regione 

 discreta Araxe. Oppidum ejus Gazae, ab Artaxatis ccccl 

 m passuum : totidem ab Ecbatanis Medorum , quorum 

 pars sunt Atropateni. 



